**Қазақстандық оқу-ағарту, ғылым және жоғары білім қызметкерлері салалық кәсіподағының еңбекші әйелдер істері жөніндегі**

**Комиссиясы туралы**

**ЕРЕЖЕ**

**І. Жалпы ережелер**

1. Қазақстандық оқу-ағарту, ғылым және жоғары білім қызметкерлері салалық кәсіподағының еңбекші әйелдер істері жөніндегі Комиссиясы *(әрі қарай – Комиссия)* Қазақстандық оқу-ағарту, ғылым және жоғары білім қызметкерлері салалық кәсіподағының *(әрі қарай – Кәсіподақ)* мүшелік ұйымдарының гендерлік теңдік, әйелдерді кәсіподақ қозғалысына кеңінен тарту, жұмыс істейтін әйелдердің құқықтары мен мүдделерін, ана мен баланы, еңбек саласындағы зорлық-зомбылық пен қудалаудан қорғау жұмысын жандандыру мәселелері жөніндегіконсультативтік-кеңесші орган болып табылады.
2. Комиссия тікелей өкілдік принципі (қағидасы) бойынша: әрбір мүшелік ұйымнан, Кәсіподақ филиалынан, Орталық Комитет аппаратынан бір өкілден құрылады. Комиссия төрағасы, хатшысы отырыс барысында көпшілік дауыспен Комиссия құрамынан сайланады.

Комиссия мүшесі оның құрамынан мерзімінен бұрын шыққан жағдайда, мүшелік ұйым, филиал, Орталық Комитет аппараты оның орнын дербес алмастырады.

Комиссия өз қызметінде Қазақстан Республикасының қолданыстағы заңнамасын, осы Ережені, Кәсіподақ Жарғысын, Кәсіподақтың алқалы органдарының шешімдерін басшылыққа алады.

**ІІ.Комиссия өкілеттігі**

2.1. Комиссия Қазақстан Республикасы Кәсіподақтар федерациясының еңбекші әйелдер істері жөніндегі Комиссиясымен өзара әрекет етеді, Съездердің, Кәсіподақтың алқалы органдарының қорытынды құжаттарының шешімдерін, әйелдердің еңбек жағдайларын, тұрмысын, демалысын жақсарту, ана мен баланы қорғау, еңбек саласындағы зорлық-зомбылық пен қудалаудан қорғаумәселелері бойынша Әлеуметтік әріптестік туралы салалық келісімді іске асыруға, ұсыныстар мен ұсынымдарды әзірлеу мен қарау кезінде қатысады, оның ішінде:

- еңбек және әйелдердің денсаулығы, ана мен баланы қорғауға қатысты заңнаманы жетілдіруге және оның қадағалануына бақылауды ұйымдастыру;

- әйелдер еңбегіне жағдай жасау, оларды кәсіподақтар жұмысына кеңінен тарту;

- әйелдерді кәсіби даярлау және біліктіліктерін арттыру;

- әйелдерге еңбек құқықтарын қорғау механизмдері туралы ақпараттандыру жұмысын жүргізу;

- өндірістегі әйелдердің еңбек жағдайын, медициналық қызмет көрсетуді, санитарлық-гигиеналық және тұрмыстық қызмет көрсетуді жақсарту;

- өз қызметіндегі барлық бағыттар бойынша ағартушылық және консультациялық қызметтің түрлі нысандарын (байқаулар, симпозиумдар, конференциялар, семинарлар және т.б.) ұйымдастыруға және танымал етуге ықпал жасау.

2.2. Кәсіподақтың басшылық органдарының тапсырмасы бойынша Комиссия әйелдердің еңбекке, кәсіподақтардың жұмысына және олардың қоғамдағы жағдайы жөніндегімәселелері бойынша шет елдердің кәсіподақтарымен халықаралық байланыстар мен ынтымақтастықты жүзеге асыруға қатысады.

2.3. Комиссия мүшелік ұйымдарға әдістемелік және практикалық көмек көрсетеді. Еңбек, тұрмыс, әйелдердің демалысы, ана мен баланы қорғау мәселелері бойынша олардың жұмыс тәжірибесін зерделейді және жинақтайды.

2.4. Комиссия өз қызметінде Кәсіподақтың Орталық Комитетімен, Атқару Комитетімен өзара әрекет етеді.

**ІІІ. Комиссияның құқықтары мен міндеттері**

* 1. Комиссия өз ұсыныстарын Кәсіподақтың уәкілетті және атқарушы алқалы органдарының қарауына енгізуге құқылы.
  2. Комиссия гендерлік саясат мәселері бойынша Кәсіподақтың мүшелікұйымдарынан, филиалдарынан ақпарат сұрауға құқылы.
  3. Комиссия жеке тапсырмаларды орындау үшін мүшелік ұйымдардың еңбекші әйелдер істері жөніндегі Комиссия өкілдерін тарта алады.
  4. Комиссия Кәсіподақтың Атқару Комитеті алдында өз жұмысы туралы есеп береді.
  5. Комиссия жыл сайын өз қызметі жөнінде кәсіподақ қауымдастығына Кәсіподақтың ресми сайты және әлеуметтік желілері арқылы ақпараттандырады.

**IV. Комиссияның жұмыс тәртібі**

4.1. Комиссия отырыстары қажеттілігіне қарай, бірақ жылына кемінде бір рет шақырылады және оған Комиссия құрамының жартысынан астамы қатысқан жағдайда ғана заңды. Комиссия шешімдері отырысқа қатысқан Комиссия мүшелерінің көпшілік даусымен қабылданады.

4.2. Комиссия төрағасы жұмысқа басшылық етеді, оның отырыстарын шақырады және оларға дайындықты ұйымдастырады, Комиссия мүшелерін отырыстарға шақырады, Комиссия отырыстарында төрағалық етеді, Кәсіподақтың Орталық Комитетінің аппаратымен байланысты жүзеге асырады, Комиссия мүшелерін Комиссия шешімдерінің орындалуы және оның ұсынымдарының қаралуы туралы хабарлайды.

* 1. Комиссия жұмысының жоспары Комиссия отырысында қаралады және бекітіледі.
  2. Комиссия қаралатын мәселелер бойынша материалдарды дайындауда Кәсіподақтың құрылымдық бөлімшелерімен бірге жұмыс жасайды.
  3. Комиссия жұмысымен байланысты шығындар Кәсіподақтың Орталық Комитетімен қаржыландырылады.